Diari Oficial de la Generalitat Valenciana


Sumari del DOGV 9099, del 03-06-2021 (2021/5422)

RESOLUCIÓ de 12 de maig de 2021, del gerent d'Infraestructures i Serveis de Telecomunicacions i Certificació, SAU, per la qual es convoca una borsa d'ocupació temporal pel procediment de borsa extraordinària per al lloc de treball de tècnic o tècnica en telecomunicacions. Convocatòria ISTEC 1/2021.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9099

Data del DOGV
:   03-06-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/5422


Data del document
:   12-05-2021

Organisme emissor
:   Infraestructures i Serveis de Telecomunicacions i Certificació, SAU

Tipus de document
:   Resolució

Descriptors 

:   * concurs administratiu

RESOLUCIÓ de 12 de maig de 2021, del gerent d'Infraestructures i Serveis de Telecomunicacions i Certificació, SAU, per la qual es convoca una borsa d'ocupació temporal pel procediment de borsa extraordinària per al lloc de treball de tècnic o tècnica en telecomunicacions. Convocatòria ISTEC 1/2021. [2021/5422]  
Infraestructures i Serveis de Telecomunicacions i Certificació, SAU (d'ara en avant, ISTEC) forma part del sector públic instrumental de la Generalitat i mitjançant un acord de la presidència d'ISTEC s'ha aprovat la convocatòria d'una borsa de treball extraordinària destinada a la cobertura interina dels llocs de treball de personal tècnic en telecomunicacions previstos en la llista de llocs de treball d'aquesta societat.  
  
Per tot el que s'ha exposat, es duu a terme l'anunci següent, que es publica en el Diari Oficial de la Generalitat Valenciana (DOGV), segons el que preveu la instrucció segona de la Resolució de 14 d'abril de 2016, del conseller d'Hisenda i Model Econòmic, pel qual s'aproven les instruccions sobre mesures de control i publicitat activa en el sector públic instrumental de la Generalitat.  
  
Normes de la convocatòria  
  
Primer. Objecte  
Aquesta convocatòria té per objecte la constitució d'una borsa de treball per a cobrir de manera interina les vacants de la categoria de tècnic/a en telecomunicacions previstes en la relació de llocs de treball d'Infraestructures i Serveis de Telecomunicacions i Certificació, SAU (ISTEC).  
A més, la borsa de treball podrà ser utilitzada per a la contractació de personal temporal en els termes que preveu l'article 15 de l'Estatut dels Treballadors.  
  
Segon. Normativa aplicable  
Aquesta convocatòria es regirà preferentment pel contingut d'aquestes bases i, en allò no hi previst, serà aplicable la Resolució de 31 de juliol de 2018, del conseller d'Hisenda i Model Econòmic de la GV, per la qual es dicten instruccions i es disposa la publicació del III Acord de la Comissió de Diàleg Social del Sector Públic Instrumental de la GV, relatiu a criteris generals d'aplicació a la constitució i funcionament de les borses d'ocupació temporal en el sector públic instrumental de la GV.  
De la mateixa manera es tindran en compte sempre els principis d'accés a l'ocupació pública previstos en la Constitució Espanyola i en l'article 55 del TREBEP (RDL 5/2015)  
  
Tercer. Requisits d'accés  
Per a l'admissió en el procés de selecció serà necessari tindre els requisits següents:  
- Nacionalitat: tindre la nacionalitat espanyola o ser nacionals dels estats membres de la Unió Europea; o ser cònjuge de les persones espanyoles i de les persones nacionals d'altres estats membres de la Unió Europea, sempre que no estiguen separades de dret; o ser descendent i descendent del seu cònjuge sempre que no estiguen separats o separades de dret, siguen menors de vint-i-un anys o majors de l'edat dependents; o ser persones incloses en l'àmbit d'aplicació dels tractats internacionals celebrats per la Unió Europea i ratificats per Espanya en els quals siga aplicable la lliure circulació de treballadors/treballadores. Les persones estrangeres amb residència legal a Espanya podran accedir a les administracions públiques, com a personal laboral, en igualtat de condicions que els espanyols o espanyoles.  
- Edat: tindre 16 anys i no excedir, si escau, l'edat de jubilació forçosa o aquella que puga establir-se per llei.  
- Posseir les capacitats i aptituds físiques i psíquiques que siguen necessàries per a l'execució de les corresponents funcions o tasques.  
  
- No haver sigut separada o separat, o haver-se revocat el seu nomenament com a personal funcionari interí, amb caràcter ferm mitjançant procediment disciplinari de cap Administració pública o òrgan constitucional o estatutari, ni trobar-se inhabilitat o inhabilitada per sentència ferma per a l'exercici de qualssevol funcions públiques o d'aquelles pròpies del cos, agrupació professional o escala objecte de la convocatòria. En el cas del personal laboral, no trobar-se inhabilitat o inhabilitada per sentència ferma o a conseqüència d'haver sigut acomiadat disciplinàriament de manera procedent, per a exercir funcions similars a les pròpies de la categoria professional a la qual es pretén accedir. Si es tracta de persones nacionals d'altres estats, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca en els mateixos termes en el seu estat l'accés a l'ocupació pública.  
- Titulació: Enginyeria de Telecomunicació, o bé títol universitari oficial de Grau en Telecomunicacions.  
Els requisits establits anteriorment els hauran de posseir les persones aspirants el dia en què finalitze el termini per a la presentació d'instàncies de la corresponent convocatòria.  
  
Quart. Sol·licitud de participació en el concurs: forma i terminis  
Les instàncies s'hauran de presentar per via telemàtica, a través de l'adreça web bolsa-tlco.istecdigital.es, dins del termini de 10 dies hàbils comptador a partir de la publicació d'aquestes bases en el DOGV.  
Juntament amb la presentació de la instància de participació, s'haurà d'adjuntar:  
- Fotocòpia compulsada dels títols i certificats exigits en l'apartat corresponent per a poder ser aspirant en aquest procés selectiu (titulació acadèmica).  
- Un currículum actualitzat.  
- Els mèrits a valorar en la fase del concurs de mèrits.  
- Fotocòpia del DNI, anvers i revers.  
Per a ser admeses i, si escau, prendre part en les proves selectives corresponents, les persones aspirants hauran de presentar, a més de la documentació requerida, una declaració responsable en la qual manifesten que posseeixen tots i cadascun dels requisits exigits, referits sempre a la data d'expiració del termini de presentació de sol·licituds, requisits que s'hauran d'acreditar posteriorment, en el cas que foren seleccionades.  
Els restants anuncis es publicaran en l'adreça web   
bolsa-tlco.istecdigital.es.  
  
Cinqué. Admissió d'aspirants  
Expirat el termini de presentació d'instàncies, es publicarà en l'adreça web bolsa-tlco.istecdigital.es, en el termini màxim d'un mes, on es declararà aprovada la llista provisional de persones admeses i excloses, la qual s'adoptarà d'acord amb el que aquestes han declarat.  
Aquesta publicació establirà un termini de cinc dies hàbils perquè les persones aspirants excloses puguen corregir els possibles errors. Així mateix, en aquest termini les persones interessades podran presentar qualsevol reclamació pertinent.  
Seran corregibles els errors de fet, indicats en l'article 69 de la Llei 39/2015, d'1 d'octubre, com ara les dades personals de la persona interessada, lloc assenyalat a l'efecte de notificacions, data, signatura o òrgan al qual es dirigeix.  
No serà corregible, per afectar el contingut essencial de la sol·licitud del sistema selectiu, al termini de caducitat o a la carència d'actuacions essencials:  
- Presentar la sol·licitud de manera extemporània, ja siga abans o després del termini corresponent.  
Si no es produeix reclamació, suggeriment o petició de cap esmena, la resolució provisional esdevindrà definitiva automàticament.  
  
D'altra banda, una vegada resoltes les reclamacions i esmenes, la Presidència convocant elevarà a definitives les llistes de persones admeses i excloses mitjançant una resolució que es publicarà en l'adreça web bolsa-tlco.istecdigital.es. En la mateixa resolució s'indicarà la data, lloc i hora de començament del primer exercici, amb una antelació d'almenys 15 dies hàbils abans del començament.  
  
Sisé. Òrgan tècnic de selecció  
L'òrgan tècnic de selecció es constituirà per resolució de la sotssecretaria de la conselleria a la qual està adscrita ISTEC. L'òrgan tècnic de selecció serà col·legiat i la seua composició haurà d'ajustar-se als principis d'imparcialitat, professionalitat i especialització dels seus membres i es tendirà, així mateix, a la paritat entre dones i homes.  
El personal d'elecció o de designació política, el personal funcionari interí, el personal laboral temporal i el personal eventual no podran formar part dels òrgans de selecció.  
La pertinença a l'òrgan tècnic de selecció serà sempre a títol individual, i no es podrà posseir aquesta en representació o per compte de ningú.  
La composició de l'òrgan tècnic de selecció serà la següent:  
Presidència: personal funcionari de carrera, que pertanga al grup A, subgrup A1, que preste serveis en qualsevol Administració pública.  
  
Secretaria: personal funcionari de carrera, que pertanga al grup A, subgrup A1, que preste serveis en qualsevol Administració pública.  
  
Vocalia: tres funcionaris de carrera pertanyents al grup A, subgrup A1, que presten servei en qualsevol Administració pública que exercisquen llocs de treball que requerisquen especialització en matèria de tecnologies de la informació i comunicacions.  
L'òrgan tècnic de selecció no podrà constituir-se ni actuar sense l'assistència de la meitat més un dels seus membres, titulars o suplents indistintament, i estarà facultat per a resoldre qualsevol dubte o incidència que puga sorgir durant la realització de l'oposició, i per a prendre acords i dictar les normes que considere necessàries per al bon ordre i resultat d'aquestes.  
L'abstenció i recusació dels membres de l'òrgan tècnic de selecció serà de conformitat amb els articles 23 i 24 de la Llei 40/2015, d'1 d'octubre, de règim jurídic del sector públic.  
Cada persona suplent de l'òrgan tècnic de selecció serà nomenada seguint els mateixos criteris de designació que els/les membres titulars d'aquest.  
Es garanteix, en tot cas, que l'òrgan tècnic de selecció estarà conformat d'acord amb el principi d'especialitat, i podrà disposar, si ho considera convenient, de la participació d'assessors o d'assessores especialistes.  
En el cas de qualsevol dubte interpretatiu sobre el contingut i abast d'aquestes bases, l'òrgan tècnic de selecció serà el legitimat per a interpretar-les.  
  
Seté. Procediment de selecció  
FASE D'OPOSICIÓ  
La puntuació de fase d'oposició constituirà el 60 % de la puntuació final.  
La data, hora i lloc de realització de les proves selectives s'anunciarà en l'adreça web   
bolsa-tlco.istecdigital.es.  
Les persones admeses hauran d'observar en tot moment les instruccions del l'òrgan tècnic de selecció o del personal ajudant durant la realització de les proves, per al desenvolupament adequat d'aquestes. L'òrgan tècnic de selecció adoptarà les mesures necessàries que garantisquen l'anonimat en la valoració de les proves selectives, i seran anul·lades aquelles proves que continguen alguna marca que poguera identificar la seua autoria.  
Finalitzada la fase d'oposició, es publicarà en l'adreça web bolsa-tlco.istecdigital.es la llista provisional de puntuacions amb detall del resultat obtingut per cada persona candidata en la prova selectiva.  
  
Els candidats i candidates que ho desitgen disposaran d'un termini de cinc dies hàbils per a presentar les al·legacions que consideren oportunes, en relació amb la llista provisional de puntuacions emesa a través de l'adreça web bolsa-tlco.istecdigital.es.  
Una vegada examinades les al·legacions, es publicarà la relació definitiva de persones que han superat la fase de les proves selectives per ordre de puntuació i que han de passar a la fase de baremació de mèrits. (Totes les comunicacions relatives a aquest procés selectiu es realitzaran a través de l'adreça web bolsa-tlco.istecdigital.es).  
Aquesta fase d'oposició tindrà caràcter eliminatori i consistirà en la realització de dues proves de coneixements referides als continguts del programa que figura en l'annex I d'aquestes bases. Les dues proves es realitzaran en una mateixa sessió, i per a la resolució d'aquestes les persones aspirants no podran utilitzar textos o material de consulta de cap tipus.  
Es puntuarà amb un màxim de 30 punts, i quedaran eliminades les persones aspirants que no obtinguen un mínim de 15 punts.  
A.1. Prova 1. Test.  
La primera prova consistirà en un qüestionari de 20 preguntes tipus test amb quatre respostes alternatives de les quals una sola serà la correcta.  
La duració de la prova serà d'una hora. Es puntuarà amb un màxim de 20 punts.  
Per a la qualificació del qüestionari s'aplicarà la fórmula següent: puntuació de l'exercici = ((NA-NE/3) /NP) x 20.  
- NA: nombre de preguntes que ha respost correctament (encerts).  
- NE: nombre de preguntes que ha respost erròniament (errors).  
- NP: nombre total de preguntes de l'exercici.  
A.2. Prova 2. Preguntes teoricopràctiques  
La segona prova consistirà a contestar per escrit 5 preguntes teoricopràctiques de resposta breu sobre el temari establit en l'annex I d'aquestes bases.  
La duració de la prova serà d'una hora. Es puntuarà amb un màxim de 10 punts (2 punts per pregunta).  
  
B) Fase de baremació de mèrits  
La puntuació a obtindre en la fase de baremació de mèrits suposarà el 40 % de la puntuació final.  
Només podran participar en la fase de baremació de mèrits les persones admeses que hagen superat la fase d'oposició. La puntuació de la fase de mèrits serà com a màxim de 20 punts, i es distribuirà de la manera següent:  
1. Experiència professional  
Es valorarà el treball desenvolupat amb la titulació i la categoria professional idèntica o superior al lloc al qual s'opta a raó de 0,10 punts per mes treballat en entitats del sector públic, i a raó de 0,08 punts per mes treballat en entitats del sector privat, amb un màxim de 10 punts.  
  
Per a accedir a la puntuació s'haurà de presentar, si es tracta d'un treball en una entitat pública, el certificat emés per l'òrgan administratiu o gestor corresponent.  
En relació amb el treball en el sector privat, s'haurà d'aportar el certificat de vida laboral, el contracte de treball i una declaració responsable on es desenvolupen els serveis, en el qual haurà de constar de manera fefaent la denominació i classificació del lloc ocupat, el temps de prestació dels serveis, com també les funcions desenvolupades.  
  
2. Formació  
Es valoraran els cursos de formació i perfeccionament el contingut dels quals estiga relacionat amb les funcions dels llocs que es convoquen amb un màxim de 5 punts.  
- Màster o postgrau universitari el contingut acadèmic del qual estiga relacionat amb el lloc de treball a desenvolupar: 1,5 punts per màster o postgrau universitari amb un màxim de 3 punts.  
L'òrgan tècnic de gestió es reserva el dret d'excloure aquells màster o postgraus que no considere de la suficient idoneïtat i vinculació amb les funcions a desenvolupar.  
- Certificat reconegut de bones pràctiques per a la gestió de projectes i tecnologies de la informació (ITIL, PMP, Prince2, COBIT): 1 punt.  
  
- Cursos, jornades, seminaris, congressos relacionats amb el treball, que hagen sigut organitzats per l'Administració pública, universitats (públiques i privades) o col·legis professionals, o aquells que disposen d'una homologació pública, llevat dels cursos de preparació per a l'obtenció dels certificats indicats en el punt anterior i amb un màxim de 2 punts:  
· De 21 a 40 hores: 0,10 punts  
· De 41 a 100 hores: 0,25 punts  
· De 101 a 200 hores: 0,50 punts  
· Més de 200 hores: 0,75 punts  
L'acreditació d'aquests cursos es realitzarà mitjançant la presentació de còpia del corresponent títol o diploma, o certificat de l'organisme competent, en el qual consten les hores de duració del curs i centre que el va impartir, i que seran aportats juntament amb la sol·licitud.  
L'òrgan tècnic de gestió es reserva el dret d'excloure aquells cursos que no considere de la suficient idoneïtat i vinculació amb les funcions a desenvolupar.  
En aquest apartat no es puntuaran els cursos d'idiomes.  
3. Idiomes  
3.1. Coneixements del valencià  
El coneixement del valencià es valorarà fins a un màxim de 3 punts, amb acreditació prèvia d'estar en possessió del certificat expedit o homologat per la Junta Qualificadora de Coneixements de València, la Comissió lnteruniversitària d'Estandardització de Coneixements de Valencià (CIEACOVA) o l'Escola Oficial d'Idiomes (EOI), d'acord amb l'escala següent:  
1. Coneixement oral (A2): 0,50 punts  
2. Coneixement elemental (B1): 1,00 punts  
3. Coneixement usuari avançat (B2): 1,50 punts  
4. Grau mitjà (C1): 2,00 punts  
5. Grau superior (C2): 3,00 punts  
Es puntuarà únicament el nivell més alt de coneixements de valencià que es posseïsca.  
3.2. Llengües oficials comunitàries de la UE més llengua anglesa  
Es valorarà fins a un màxim d'1 punt el coneixement de llengües comunitàries oficials europees més la llengua anglesa. El coneixement de l'idioma es valorarà d'acord amb els nivells certificats segons el marc europeu comú de referència (nivell bàsic, nivell intermedi i nivell avançat):  
Nivells de puntuació  
1. A1: 0,10 punts  
2. A2: 0,15 punts  
3. B1: 0,25 punts  
4. B2: 0,50 punts  
5. C1 o superior: 1 punt  
En la valoració del coneixement de l'idioma puntuarà exclusivament el nivell més alt obtingut, fins a un màxim d'1 punt si s'acrediten diverses llengües.  
  
Huité. Sistema de determinació de les persones aprovades, qualificació i resolució d'empats  
La qualificació definitiva estarà determinada per la suma de la nota obtinguda en l'exercici de la fase d'oposició, més l'obtinguda en la fase de baremació de mèrits, que com a màxim serà, respectivament, de 30 i 20 punts.  
L'ordre de prelació de persones aspirants en la llista definitiva de persones aprovades s'establirà de major a menor puntuació, i serà el primer en l'ordre qui tinga dret a ocupar de manera temporal/interina el lloc corresponent. I així successivament.  
En cas d'empat, aquest es dirimirà tenint en compte, en primer lloc, la suma de la nota obtinguda en la fase d'oposició, i, si persisteix l'empat, s'acudirà a la puntuació relativa a l'experiència. En el cas d'empat total, s'hi realitzarà un sorteig.  
  
Nové. Constitució de la borsa derivada del procés selectiu  
Del resultat del procés selectiu es constituirà una borsa amb les persones aspirants que hagen superat el procés i d'acord amb les especificacions següents:  
Perquè siga efectiu, les persones aspirants seleccionades que siguen cridades per al seu nomenament en règim d'interinitat o per causes de major volum de treball hauran d'aportar prèviament la documentació següent:  
a) Declaració jurada de no haver sigut separada mitjançant expedient disciplinari en qualsevol administració o ocupació pública, com també no trobar-se inhabilitada penalment per a l'exercici de funcions públiques.  
La crida de les persones aspirants que formen la borsa de treball es farà seguint l'ordre de prelació establit en aquesta, crida que serà realitzada telefònicament o a través de qualsevol mitjà que permeta acreditar-la. Amb aquesta finalitat, les persones integrants de la borsa indicaran fins a dos números de telèfon que seran contactats en cada ocasió, així com una adreça de correu electrònic.  
Cada persona inscrita en la borsa disposarà, des que és avisada, de 24 hores per a presentar-se davant els serveis de personal amb la documentació que se li haja indicat.  
Una vegada finalitzat cada contracte, la persona aspirant retornarà a la borsa de treball i ocuparà la posició d'origen, segons la seua qualificació definitiva. I sempre que el lloc oferit es corresponga amb una vacant, s'assignarà al primer de l'ordre de prelació i, en cas de renúncia, l'assignació serà per ordre estricte de borsa.  
El funcionament de la borsa, en allò no establit en aquestes bases, s'ajustarà al que es determina en la Resolució de 31 de juliol de 2018, del conseller d'Hisenda i Model Econòmic de la Generalitat Valenciana, per la qual es dicten instruccions i es disposa la publicació del III Acord de la Comissió de Diàleg Social del Sector Públic Instrumental de la GV relatiu a criteris generals d'aplicació a la constitució i funcionament de les borses d'ocupació temporal en el sector públic instrumental de la Generalitat Valenciana.  
  
Burjassot, 12 de maig de 2021.- El gerent d'ISTEC: Juan Alegre Sanahuja.  
  
  
ANNEX I  
Temari  
  
1. Infraestructures  
- Cablatge estructurat.  
- Normes UNE sobre infraestructures i xarxes de telecomunicacions.  
2. Radiodifusió   
- Serveis de radiodifusió sonora en AM i FM. RDS. Evolució. Ràdio digital. DAB.  
- Televisió digital terrestre (TDT). Estàndards DVB.  
3. Xarxes de commutació  
- Commutació de circuits i commutació de paquets.  
- Xarxes de paquets. Model OSI.  
- TCP/IP. Encaminament. Qualitat de servei. Interconnexió de xarxes.  
4. Xarxes d'accés  
- Xarxes d'accés a través de parell de coure. Estàndards XDSL.  
- Xarxes d'accés a través de coaxial. Tecnologia HFC. Estàndards DOCSIS. Estàndards DVB.  
- Xarxes d'accés a través de fibra òptica. Tecnologies FTTx. Xarxes òptiques passives (PON). Ethernet en la primera milla (EFM).  
- Xarxes d'accés sense fil. Xarxes WLAN 802.11 i WMAN 802.16. Xarxes Bluetooth. NFC.  
5. Xarxes de transport  
?Transport sobre xarxes radi. Radioenllaços SDH i Ethernet.  
- Transport sobre xarxes òptiques. WDM.  
- Transport sobre xarxes IP. MPLS, H-MPLS.  
6. Xarxes de comunicacions mòbils  
- Sistemes de comunicacions mòbils terrestres 2G, 3G i 4G. Arquitectura, funcionalitats, interoperatibilitat.  
- Comunicacions mòbils 5G. Arquitectura, funcionalitats, interoperatibilitat.  
- Sistemes de comunicacions mòbils via satèl·lit. Xarxes VSAT.  
- Xarxes de comunicacions mòbils per a grups tancats. Tecnologia TETRA. Evolució.  
- Evolució de les xarxes mòbils terrestres a entorns OpenRan.  
7. Arquitectura i virtualització de sistemes  
- Tecnologies client-servidor. Arquitectura multicapa.  
- Sistemes i arquitectures d'emmagatzematge. Sistemes NAS i SAN.  
- Virtualització de sistemes. Virtualització d'emmagatzematge. Virtualització d'escriptoris.  
8. Gestió de xarxes i serveis de comunicacions  
- Models de gestió de xarxa TMN, OSI, SNMP.  
- Definició i gestió de nivells del servei (SL) i acords de nivell de servei (SLA).  
9. Seguretat de les TIC  
?Tècniques i mesures de protecció física i lògica.  
- Seguretat en xarxes IP. IPsec. SSL/TLS.  
- Seguretat perimetral. Tallafoc. Detecció d'intrusos.  
- Consideracions de seguretat en dispositius mòbils.  
10. Transformació digital  
- Indústria 4.0.  
- Ciutats intel·ligents.  
- Internet de les coses.